राज्य वीरता पुरस्कार के लिए आवेदन कर सकेंगे 30 तक
रायपुर | राज्य वीरता पुरस्कार के लिए महिला एवं बाल विकास विभाग में आवेदन 30 दिसंबर तक जमा किए जा सकते हैं। इसमें बच्चों को किसी घटना विशेष में उनके द्वारा प्रदर्शित असाधारण वीरता, साहस एवं बुद्धिमता के लिए पुरस्कृत किया जाएगा। जानकारी के अनुसार राज्य वीरता पुरस्कार में नामांकन के लिए घटना तिथि को बालक-बालिका की उम्र 18 साल से अधिक नहीं होना चाहिए। जो घटना घटित हुई उसकी अवधि 1 जनवरी 2015 से आवेदन तिथि से पूर्व 31 दिसंबर 2015 के बीच होनी चाहिए।
सभी आवेदन कलेक्टोरेट परिसर में स्थित महिला एवं बाल विकास विभाग के दफ्तर में जमा कराना होगा। पुरस्कार के लिए आवेदन पत्र जिला कार्यक्रम अधिकारी महिला एवं बाल विकास विभाग, बाल विकास परियोजना अधिकारी के कार्यालय से लिए जा सकते हैं।
hin_Deva hin_Deva hin_Deva